alexandrainst/scandi-wiki huggingface dataset:
Bergensdalen prosti

Bergensdalen prosti er eit tenestedistrikt i Bjørgvin bispedømme i Den norske kyrkja. Prosten har sete i Storetveit. 

Bjørgvin bispedømeråd vedtok i møte 13. juni 2016 å opprette eit nytt prosti i Bergen frå 1. oktober 2017. «Bergensdalen prosti» dekkjer nokre av sokna som tilhøyrde Bergen domprosti og Fana prosti.
		
Prostiet er inndelt i sokn. Soknet er grunneininga i Den norske kyrkja.	Dei som arbeider i kyrkja er anten tilsett av soknet gjennom kyrkjeleg fellesråd, eller dei er tilsett i prostiet. Dei fleste prestane er tilsett i prostiet, og har tenesta si knytt til eit eller fleire sokn.

Sokn 
Det er ni sokn i prostiet.
 Bønes sokn
 Fridalen sokn
 Fyllingsdalen sokn
 Landås sokn
 Løvstakksiden sokn
 Slettebakken sokn
 Storetveit sokn
 Sælen sokn

Sjå òg		
 Kyrkjer i Noreg etter kommune

Kjelder

Bakgrunnsstoff

 Om Bergensdalen prosti på nettstaden til Den norske kyrkja

Prosti i Noreg
Hordaland fylke
Bjørgvin bispedømme
Nina Nesbitt

Nina Nesbitt () er ein skotsk singer-songwriter.

Liv og karriere 
Nesbitt blei fødd i Livingston i West Lothian, og gjekk på ein liten barneskule i Bellsquarry. Då ho var 12 flytta ho til Balerno, ein forstad til Edinburgh, og blei elev ved Balerno Community High School. Ho har skotsk far og svensk mor. Som barn deltok ho i lokale og regionale gymnastikkonkurransar med skulen sin i Bellsquarry, med Pentland Rhythmic Gymnastics Club og for Skottland.

Ho starta musikkarrieren sin med å skriva og spela inn songar på rommet sitt, og lasta dei opp til Youtube-kanalen sin.  Nesbitt speler gitar, klaver og fløyte. 

Etter å ha møtt musikaren Ed Sheeran, blei ho invitert til å varma opp for han på europaturnéen hans. Då ho spelte inn eit cover av «Stay Awake», blei opphavspersonen til songen Example òg interessert i eit samarbeid. I 2012 medverka ho på musikkvideoen til Ed Sheeran sin song «Drunk».

Den andre EP-en hennar, The Apple Tree, kom ut i april 2012, og nådde ein sjetteplass på iTunes si nedlastingsliste etter å ha blitt spelt på BBC Radio 1. Nesbitt nådde fysteplassen på iTunes si singer/songwriter-hittliste.

I oktober 2012 la Nina Nesbitt ut på sin tredje engelske turné, BOY UK TOUR, for å promotera debutsingelen, Boy, og EP-en med same namn. I april 2013 gav ho ut sin tredje EP, Stay Out, og i juli 2013 kom EP-en Way in the World ut. I 2014 gav ho ut sitt fyrste album, Peroxide.

Diskografi

Album
Peroxide (2014)
The Sun Will Come Up, the Seasons Will Change (2019)
Älskar (2022)

EP-ar

Singlar

Fotnotar 

Denne artikkelen bygger på «Nina Nesbitt» frå ,  den 4. august 2022.

Bakgrunnsstoff 

 Officielt website
 Officielt twitter-bruger
 Nina Nesbitt fan

*

Folk frå Edinburgh
Skotske songarar
Musikarar frå 2000-talet
Mogwai

Mogwai er eit skotsk postrockband frå Glasgow, skipa i 1995.
Mogwai er blitt eitt av dei mest innverknadsrike og kjente postrock-banda. Dei skriv lange instrumentale gitarbaserte stykke i postrock-tradisjonen, vanlegvis variasjonar over eit enkelt tema, og dei er kjende for dynamisk kontrast, melodiske bassriff, og ein særeigen bruk av distortion og effektpedalar.

Stilen er påverka av grupper som The Dirty Three, Joy Division, The Jesus and Mary Chain, My Bloody Valentine, King Crimson og postrock-pionerane Slint og Tortoise.

Historie
Stuart Braithwaite og Dominic Actchinson skipa gruppa saman med Martin Bulloch i 1995.  Dei to første hadde då kjent kvarandre nokre år, og då dei trefte Bulloch som spelte trommar, danna dei eit band saman. Gruppa tok namnet sitt frå dyra i filmen Gremlins, som i kinesisk tradisjon tyder 'vond ånd' eller 'djevel' på kantonesisk. Gitaristen Stuart Braithwaite har sagt at namnet ikkje har noka særskild tyding for gruppa.

Gruppa debuterte i februar 1996 med singelen «Tuner»/«Lower». Ved slutten av året blei dei tildelt utnemninga «single of the week» av NME for «Summer», noko dei oppnådde igjen tidleg i 1997 med «New Paths to Helicon».  Bandet spelte nokre konsertar før John Cummings vart med. Dei byrja så å spela inn plata Mogwai Young Team. Med seg på denne innspelinga hadde dei òg Brendan O'Hare, kjend frå bandet Teenage Fanclub. Han blei aldri fast medlem i bandet, og var berre med på denne plata. Barry Burns kom ikkje med i bandet før dei skulle spela inn den tredje plata si, Come On And Die Young.

Diskografi

Studioalbum 

 Young Team, 27. oktober 1997
 Come on Die Young, 29. mars 1999
 Rock Action, 30. april 2001
 Happy Songs for Happy People, 9. juni 2003
 Government Commissions (B.B.C. Sessions 1996-2003) 2005
 Mr. Beast, 8. mars 2006
 Zidane: A 21st Century Portrait, 30. oktober 2006
 The Hawk Is Howling, 22. september 2008
 Hardcore Will Never Die, But You Will, 2011
 Rave Tapes, 2014
 Every Country's Sun, 2017
 As the Love Continues, 2021

Merknadar

Kjelder

Denne artikkelen bygger på «Mogwai» frå ,  den 6. august 2022.

Bakgrunnsstoff

Britiske musikkgrupper
Musikkgrupper skipa i 1995
Irthing

Irthing er ei elv i Cumbria i England og ei viktig bielv til elva Eden. Namnet er skrive som Ard eller Arden i tidlege tilvisingar. I dei fyrste 15 miles av løpet sitt dannar elva grensa mellom Northumberland og Cumbria.

Namn 
Namnet «Irthing» kan vera av brytonsk (keltisk) opphav, men den nøyaktige ordsoga er usikker. Sistedelen av namnet kjem frå –ïnn, ei adjektivform som i stadnamn blir nytta som suffiks etter substantiv og adjektiv. Den fyrste delen kan vera arth, med tydinga 'bjørn' (jf. walisisk arth). Han kan også vera eitt av to moglege elements følgd av -ed, eit tidleg keltisk nominalsuffiks med tydinga 'med eigenskapen til...'.  Det  fyrste av desse er *ar, eit gammal elvenamn-element som anten kan visa til rørsle, 'flytande', eller 'stigande' (sjå Irt). Det andre moglege elementet er *īr, som tyder 'rein'.

Geografi 
Ved siste glasiale maksimum, eller den siste istida, trur ein at Irthing rann inn i  South Tyne gjennom vasskiljet nær Greenhead, som no er kjend som Tyne Gap. Denne delen av dalen er no fylt igjen av morenemasse, slik at elva er blitt avleidd mot sørvest, men det gamle løpet er funne gjennom drilling og ekkolodd. Dei raskt eroderande klippene, som truger sørenden av Birdoswald Roman Fort, og det at det romerske brufestet ved Willowford no er 44 m (144.4 ft) unna elva viser at det lokale landskapet og elveløpet er i stadig endring etter istida.

Elva byrjar på Paddaburn Moor i Kielder Forest og renn rundt austsida av Butterburn Flow høgmyr. Det er funne fleire setrar eller shielings frå mellomalderen langs breiddene i desse øvre delane av elva. Nokre av dei er verna som fornminne.

Elva renn eit stykke over landsbyen Gilsland i to miles, gjennom Irthing Gorge, hovudsakleg omgjeven av sandsteinsklipper. I den øvre delen av denne kløfta ligg den 7,6 meter (25 feet) høge fossen Crammel Linn. Vandrefalk og ramnar hekkar nær fossen. Like over han er det forfalne militære bygningar, truleg pumpehus for å tilføra vatn til rakettstasjonen Blue Streak ved RAF Spadeadam. Lenger ned elva, på eigedommen til Gilsland Spa hotel, blir dei små klippene høgare. Klippene under hotellet har ei svovelrik vasskjelde som hotellet har namn etter.

Hadrianmuren kryssa elva på ei bru ved Willowford, 0,75 km aust for Birdoswald Roman Fort. Etter dette punktet svinger løpet mot vest. Langs løpet ligg fleire romerske stader knytt til romarvegen Stanegate og Hadrianmuren. Ein 914 meter lang del av muren, med to tårn og restar av ei bru, går langs Irthing ved Willowford. Ei ny fotgjengarbru bind saman desse stadane med Birdoswald Roman Fort. Overgangen over Irthing markerte eit viktig skilje i konstruksjonen av Hadrianmuren, der tilgangen på byggjestein var mykje større i aust enn i vest.

Elva renn forbi Brampton og saman med Gelt. Eit kort stykke etter dette renn ho saman med Eden nær Warwick Bridge, like nord for Wetheral.

Kjelder 

Denne artikkelen bygger på «River Irthing» frå ,  den 6. august 2022.  

Elvar i Cumbria
Dampkoking

Dampkoking eller damping vil seia at ein varmebehandlar mat med damp. Det ein skal koka blir halde over kokande vatn ved hjelp av t.d. ein dampkokar eller ei sil eller rist plassert over ei gryte med kokande vatn.

Fordeler med å dampkoka mot å koka direkte i vatn er mellom anna at ein har mindre risiko for å koka sund ingrediensane, og at fleire vitamin og mineral blir igjen i det ein kokar.

Kjelder 

Denne artikkelen bygger på «Ångkokning» frå ,  den 7. august 2022.  

Matlaging
Darwin i Australia

Darwin er hovudstaden og den største byen i Nordterritoriet i Australia, med  innbyggjarar (est. 2018). Byen ligg ved nordkysten av Australia, og har tropisk klima. Han er utsett for tropisk tordenvêr og syklonar; mykje av byen blei øydelagd av syklonen Tracy i 1974.

Han ligg ved Clarencesundet som går mellom det australske fastlandet og Melvilleøya i Timorsjøen. 

Byen er kalla opp etter den britiske naturforskaren Charles Darwin. I perioden 1869–1911 blei han kalla Palmerston. Palmerston er òg namnet på ei drabantby som har vokse fram frå 1980-talet rundt 20 km sør for Darwin. 

Folkesetnaden i Darwin har størst del aboriginarar av australske hovudstader, og ein relativt stor del er innvandrar frå Sør- og Aust-Asia. Darwin er ein viktig hamn, særleg for eksport av sau og storfe, og av mineral.

Kjelder

Denne artikkelen bygger på «Darwin (Australia)» frå , og «Darwin, Northern Territory» frå  den 7. august 2022.

Bakgrunnsstoff

Byar i Australia
Nordterritoriet
Oppkallingar etter Charles Darwin
Dei vestfinske dialektane

Dei vestfinske dialektane er dialektane av finsk som blir snakka i den sørvestlege og nordlege delen av Finland.  Dialektane er (jf. nummera på kartet): 

 Sørvestfinsk
 Tavastlendsk
 sørasterbottensk
 Midt- og nordasterbottensk
 Nordfinsk

I lag med dei austfinske dialektane utgjer dei vestfinske dialektane det finske språkområdet. Grensa mellom desse to områda tilsvarar omtrent grensa mellom Sverige og Russland slik ho vart drege ved Nöteborgsfreden i 1323.

Kjelder 

Vestfinsk
East Neuk Festival

East Neuk Festival er ein årleg musikkfestival som går føre seg over fem dagar rundt 1. juli i området kjent som East Neuk i Fife i Skottlandt.

Festivalen blei skipa i 2004 etter idear frå Donald og Louise MacDonald og den fyrste kunstnariske leiaren Svend McEwan-Brown.

Det blir halde konsertar på fleire ulike stader, mellom anna i kyrkjer i landsbyar som St Monans, Crail, Kilconquhar, Kilrenny og Cellardyke i tillegg til uvanlege stader som bunkeren frå den kalden krigen, den såkalla Secret Bunker i Anstruther, hagar, holer, dalar, lokale attraksjonar og The Bowhouse, eit senter for matproduksjon og promotering av Balcaskie Estate som blir gjort om til ein framsyningsstad i høve festivalen.

Musikarar og ensemble kjem saman i residensar under praktisk talt heile festivalen, og speler standar kammermusikk-repertoar i tillegg til nye bestillingsverk, samtidsverk, jazz og verdsmusikk. Historieforteljing, poesi, litteratur, utstillingar, filmar og andre kunst- og installasjonsprosjekt høyrer også til festivalen.

Musikarar og grupper som har vitja festivalen fleire gonger er mellom anna Scottish Chamber Orchestra, dirigenten og pianisten Christian Zacharias, Belcea Quartet, Pavel Haas Quartet, Castalian Quartet, Leipzig String Quartet, The Tallis Scholars og pianistane Elisabeth Leonskaja og Llŷr Williams.

Prisar 
East Neuk Festival har vunne Royal Philharmonic Society sin pris for Audience Development to gonger,  i 2007 og i 2017. I 2019 vann han Scottish Awards for New Music for prosjektet sitt Lost at Sea.

Kjelder 

Denne artikkelen bygger på «East Neuk Festival» frå ,  den 8. august 2022.

Bakgrunnsstoff 

Musikkfestivalar i Storbritannia
Kammermusikkfestivalar
Fife
Skipingar i 2004
Sound Festival

Sound Scotland, Sound Festival, soundfestival eller berre sound er ein årleg musikkfestival som går føre seg i Aberdeen og Aberdeenshire i Skottland i slutten av oktober og byrjinga av november. Han omfattar ny musikk innan ulike sjangrar, som jazz, klassisk, elektroakustisk musikk og lydkunst. Festivalen går over 5-6 dagar.

Festivalen byrja med eit samarbeid mellom Mark Hope frå Woodend Barn og Pete Stollery frå University of Aberdeen om å få fleire framsyningar av ny musikk til Nordaust-Skottland.
Det blei halde ein liten forsøksfestival over fire dagar i november 2004 kalla Upbeat!. Året etter blei den fyrste offisielle festivalen halden.

Festivalen omfattar grupper som BBC Scottish Symphony Orchestra, Edinburgh Quartet, lokale festivalorkester og ulike grupper, og musikk av til dømes Sally Beamish, James MacMillan, McKenzie Medboe og La Boum!.

Kjelder

Bakgrunnsstoff

Musikkfestivalar i Storbritannia
Skipingar i 2005
Aberdeen
Aberdeenshire
Acridoidea

Acridoidea er ein overfamilie av insekt som høyrer til ordenen rettvengar Ifølgje Catalogue of Life omfattar Acridoidea 7579 artar.

Familiar
Orthoptera Species File rekna følgjane familiar til Acridoidea:
Acrididae MacLeay, 1821
Dericorythidae Jacobson & Bianchi, 1905
Lathiceridae Dirsh, 1954
Lentulidae Dirsh, 1956
Lithidiidae Dirsh, 1961
Ommexechidae Bolívar, 1884
Pamphagidae Burmeister, 1840
Pamphagodidae Bolívar, 1884
Pyrgacrididae Kevan, 1974
Romaleidae Pictet & Saussure, 1887
Tristiridae Rehn, 1906

Kjelder 

Denne artikkelen bygger på «Acridoidea» frå ,  den 9. august 2022.

Bakgrunnsstoff 

Rettvenger
Romaleidae

Romaleidae er ei gruppe av rettvengene (Orthoptera)  og tilhøyrer ei familiegruppe blant grashoppene.

Utsjånad 
Gruppa omfattar middelsstore til særs store (nokre artar over 25 cm lange), kraftige grashopper. Denne familien omfattar dei største grashoppene. Nokre artar er kamuflasjefarga, medan andre er ganske fargerike, ofte mørkbrune med raude flekker. Bakbeina er kraftige hoppebein og leggane er piggete. Flygevengene er vanlegvis velutvikla og ofte skarpt raude.

Levevis 
Ein kan finna familien i mange ulike miljø, frå ørken til tropisk regnskog. Nokre artar lever på bakken, men det finst òg artar som lever oppe i trekronene. Familien er planteeterar, og nokre artar kan gjera noko skade i tropisk jordbruk. Mange artar har sterke fargar som signaliserer at dei er giftige (aposematisme), særleg gjeld dette nymfene. Nokre kan laga ein kvesande lyd når dei blir forstyrra, eller skilje ut eit giftig skum frå spirakla (andehola) på sida av kroppen.

Utbreiing 
Romaleidae har flest artar i tropiske og varm-tempererte område av Amerika. Vidare finst det nokre få artar i tropisk Asia. Dei finst ikkje i Afrika, Europa og Australia.

Systematisk inndeling 

 Flygande insekt (Pterygota) 
 Neoptera («nyvinger»)
 Orthopteroida 
 Orden rettvenger (Orthoptera) 
 Underorden grashopper (Caelifera) 
 Overfamilie Acridoidea
 Familie Romaleidae Brunner von Wattenwyl, 1893.॥॥93.
 Underfamilie Bactrophorinae Amédégnato, 1974 – ca. 195 artar
 gruppe Bactrophorini Amédégnato, 1974 – 17 artar
 gruppe Ophthalmolampini Descamps, 1977 – 155 artar
 gruppe Taeniophorini Brunner von Wattenwyl, 1893 – 23 artar
 Underfamilie Romaleinae Brunner von Wattenwyl, 1893 – ca. 265 artar
 gruppe Eurostacrini Amédégnato, 1997 – 5 artar
 gruppe Hisychiini Descamps, 1979 – 15 artar
 gruppe Leguini Amédégnato & Poulain, 1986 – 4 artar
 gruppe Phaeopariini Gigli-Tos, 1898 – 40 artar
 gruppe Procolpini Giglio-Tos, 1898 – 17 artar
 gruppe Romaleini Brunner von Wattenwyl, 1893 – 169 artar
 gruppe Trybliophorini Giglio-Tos, 1898 – 12 artar
 slekta Quitus Hebard, 1924 (ikkje plassert til gruppe) – 3 artar

Kjelder 

Denne artikkelen bygger på «Romaleidae» frå ,  den 9. august 2022.  
  oppgav desse kjeldene:
 Liste over artane, frå Orthoptera Species File Online

Bakgrunnsstoff

Grashopper
Pamphagidae

Pamphagidae er ei gruppe av rettvengene (Orthoptera) og ei familiegruppe blant grashoppene.

Utsjånad 
Artar i Pamphagidae er stort sett store (opptil 10 cm lange), kraftige og treige grashopper som ofte liknar på steinar eller borkebitar. Pronotum er kvelva i ein jamn boge, gjerne med ein midtkjøl. Dei fleste har meir eller mindre reduserte venger.

Levevis 
Dei fleste artane lever på relativt tørre stader. Dei er planteeterar, men er ikkje rekna som vesentlege skadedyr ettersom dei nesten aldri er talrike. Mange av artane har svært avgrensa utbreiing og kan vera truga av ulike menneskelege aktivitetar.

Utbreiing 
Familien er utbreidd i den gamle verda, med dei fleste artane i Afrika og nokre få i Europa og Asia.

Systematisk inndeling 

 Flygande insekt (Pterygota) 
 Neoptera («nyvenger»)
 Orthopteroida 
 Orden rettvenger (Orthoptera) 
 Underorden grashopper (Caelifera) 
 Overfamilie Acridoidea
 Familie Pamphagidae Burmeister, 1840.॥॥40.
 Underfamilie Akicerinae Bolívar, 1916 – 39 artar. I Europa:
 Slekta Glyphanus Fieber, 1853 – éin art i Europa
 Underfamilie Echinotropinae Dirsh, 1961 – 9 artar
 Underfamilie Nocarodesinae Bolívar, 1916 – 48 artar. I Europa:
 Slekta Paranocaracris Mistshenko, 1951 – éin art i Europa
 Underfamilie Orchaminae Zhang, Daochuan, Hong Yin & Yin, 2003 – 39 artar. I Europa:
 Slekta Acinipe Rambur, 1838 – 11 artar i Europa
 Slekta Eumigus Bolívar, 1878 – 5 artar i Europa
 Slekta Orchamus Stål, 1876 – 3 artar i Europa
 Underfamilie Pamphaginae Burmeister, 1840 – 106 artar. I Europa:
 Slekta Acrostira Enderlein, 1929 – 3 artar i Europa
 Slekta Euryparyphes Fischer, 1853 – 3 artar i Europa
 Slekta Kurtharzia Gomez, Llorente & Presa, 1981 – 2 artar i Europa
 Slekta Ocneridia Bolívar, 1912 – éin art i Europa
 Slekta Ocnerodes Brunner von Wattenwyl, 1882 – 4 artar i Europa
 Slekta Pamphagus Thunberg, 1815 – 3 artar i Europa
 Slekta Pupuraria Enderlein, 1929 – éin art i Europa
 Underfamilie Porthetinae Bolívar, 1916 – 50 artar
 Underfamilie Prionotropisinae Zhang, Daochuan, Hong Yin & Yin, 2003 – 104 artar. I Europa:
 Slekta Asiotmethis Uvarov, 1943 – 3 artar i Europa
 Slekta Glyphotmethis Bei-Bienko, 1951 – 2 artar i Europa
 Slekta Prionotropis Fieber, 1853 – 4 artar i Europa
 Underfamilie Tropidaucheninae Zhang, Daochuan, Hong Yin & Yin, 2003 – 59 artar. I Europa:
 Slekta Paranocarodes Bolívar, 1916 – 3 artar i Europa
 Slekta Neotmethis Usmani, 2008 – éin art
 Slekta Utubius Uvarov, 1936 – éin art

Kjelder 

Denne artikkelen bygger på «Pamphagidae» frå ,  den 9. august 2022.  
 oppgav desse kjeldene:
 Liste over artane, frå Orthoptera Species File Online
 Fauna Europaea, utbreiingsdatabase for europeiske insekt

Bakgrunnsstoff

Grashopper
Józef Kozłowski

Józef Kozłowski () var ein polsk-russisk komponist. 

Kozłowski var fødd i Warszawa. Han flytta til Russland i 1786. Han var med i den russisk-tyrkiske krigen som adjutant for prins Dolgorukij, og kom då i gunst hjå fyrst Grigorij Potemkin. Denne tok han med til Sankt Petersburg, der Kozłowski blei hoffkapellmeister. I tillegg til mykje skodespelmusikk komponerte han godt likte poloneser, blant anna ei for kor og orkester ('Sigersrop må lyda') som lenge gjorde teneste som russisk nationalsong. Vidare skreiv han nokre messer, ein Te Deum, to rekviem og fleire songar.

Han døydde 11. mars (27. februar i den julianske kalenderen) 1831 i Sankt Petersburg.

Kjelder 

Denne artikkelen bygger på «Józef Kozłowski» frå ,  den 9. august 2022. 
 oppgav desse kjeldene:
 

Folk frå Warszawa
Polske komponistar
Russiske komponistar
Komponistar frå 1700-talet
Komponistar frå 1800-talet
Aleksej I av Russland

Aleksej Mikhajlovitsj Romanov (født , død ) var tsar av Russland frå 1645 til 1676. Då han døydde strekte riket seg over eit område på kring 8 millionar km².

Kjelder

Denne artikkelen bygger på «Aleksej I av Russland» frå ,  den 9. august 2022.  

Russiske monarkar
Folk frå Moskva
Norsk buhund

Norsk buhund er ein norsk spisshundrase. Det er ein allsidig gardshund og blir antatt å vera ein gammal rase. Buhund har vore brukt til å gjeta sau, geit, storfe og hestar. Buhunden har òg vore brukt til jakt på elg, rådyr, rev og skogsfugl. Han har fungert som vakthund og har i moderne tid vorte vanleg som familiehund. Buhunden er litt under middels stor med kvadratisk fasong. Halen er stramt opprullet og øra er spisse og står rett opp. Av gemytt er den vaken, energisk, modig og vennleg overfor menneske.

Dei eldste funna i Noreg er av ein spisshundtype som liknar norsk buhund, men ingen kan knyta slike funn til bestemte rasar. Likevel er det på grunnlag av dei store likskapane stort sannsyn for at desse tidlege norske hundane er nært nærskyldt med norsk buhund. Buhunden er Noregs nasjonalhund.

Hunderasar
Kapp São Roque

Kapp São Roque (portugisisk Cabo de São Roque) eller Heilage Rochus-kappet er eit kapp på nordausttippen av Brasil.
Kapp São Roque  ligg i kommunen Maxaranguape, 51 km nord for Natal, i delstaten Rio Grande do Norte i Brasil. Kappet er det punktet på fastlandet av Brasil som ligg nærast kontinentale Afrika.

Kappet blei fyrst offisielt vitja av europeisk utforskarar i 1501, under den portugisiske kartleggingsekspedisjonen 1501–1502 leia av André Gonçalves og Amerigo Vespucci. Dei gav det namn etter heilage Rochus etter festdagen hans den 16. august.

Kjelder 

Denne artikkelen bygger på «Cape São Roque» frå ,  den 11. august 2022.  

Nes i Brasil
Alexandra av Storbritannia

Alexandra () var prinsesse av Danmark og dronning av Storbritannia. Ho var gift med Edvard VII av Storbritannia og mor til mellom anna kong Georg V av Storbritannia og dronning Maud av Noreg.

Liv og virke

Bakgrunn 
Alexandra var det nest eldste barnet og den eldste dottera til prins Christian av Slesvig-Holsten-Sønderborg-Glücksborg (den seinare Christian IX av Danmark) og Louise av Hessen-Kassel. Ho fekk namna Alexandra Caroline Marie Charlotte Louise Julia då ho blei døypt, men var kjend under namnet Alexandra, som også var namnet på den nyleg avdøde svigerinna til Louise, storfyrstinne Aleksandra Nikolajevna av Russland.

Då Alexandra blei fødd var faren hennar framleis berre prins av Slesvig-Holsten-Sønderborg-Glücksborg, ei fjern og ubetydeleg sidelinje til det danske kongehuset, som stamma frå Kristian III. Statusen til familien blei endra i 1853, då faren hennar blei gjort til dansk tronarving. Bakgrunnen var utsikta til at den oldenborgske slektslinje som sat på trona ville døy ut. Respekten til familien steig deretter betydeleg, og Alexandra blei prinsesse av Wales.

Ekteskap med prins Albert Edvard 
Ho gifta seg 10. mars 1862 med prins Albert Edvard, fyrsten av Wales, på Windsor slott.

Svigermor hennar, dronning Victoria, var ikkje glad for dei politiske problema som følgde då Bertie blei gift med ei dansk prinsesse. Alexandra agiterte for britisk intervensjon på dansk side under krigen mellom Danmark og Tyskland i 1864, og i 1890 sendte ho eit langt memorandum til lord Rosebery i samband med skiftet, der Storbritannia gav Helgoland til Tyskland i byte mot kolonien Zanzibar.

Alexandra fekk mykje ros for førespurnaden sin, men han fekk inga praktisk tyding. Dronning Victoria skreiv: «Kva kunne vera meir smerteleg for familien vår enn dei politiske vanskane vi blei sette i under krigane med Danmark?» Den tyskætta dronninga ønskte ingen dansk siger.

Ekteparet fekk seks barn:

 Prins Albert Victor av Storbritannia (fødd 1864, død 1892)
 Kong Georg V av Storbritannia (fødd 1865, død 1936)
 Prinsesse Louise av Storbritannia (fødd 1867, død 1931)
 Prinsesse Victoria av Storbritannia (fødd 1868, død 1935)
 Prinsesse Maud av Storbritannia (fødd 1869, død 1938), med tida dronning av Noreg
 Prins John av Storbritannia (fødd 1871, død 1871)

Før Edvard overtok trona, hadde Alexandra i nokre år driv med representasjons- og velgjerdsoppgåver. Mellom anna stifta ho eit fond til nedkjemping av arbeidsløyse og arbeidde for å forbetra sjukehusvesenet.

Alexandra blei tunghøyrd med alderen. Dei siste åra av livet var ho ein stor del i Danmark, dels hjå familien på Fredensborg slott, dels på Hvidøre slott, som ho kjøpte saman med systera si, enkekeisarinne Dagmar av Russland.

Kjelder 

Denne artikkelen bygger på «Alexandra av Storbritannia» frå ,  den 12. august 2022.

Litteratur 

 
 

Folk frå København
Danske kongelege
Huset Glücksburg
Britiske dronningar
USA-amerikanske countrymusikarar

Dette er ei liste over USA-amerikanske countrymusikarar.

Referansar
Patsy Cline

Patsy Cline () var ein USA-amerikansk countrysongar. Ho hadde songar på førsteplassen til Billboard si country-liste.

Singlane hennar var mellom anna
«I Fall to Pieces» (1961, førsteplassen på Billboard si country-liste)
«Crazy» (1961)
«She's Got You» (1962, førsteplassen på Billboard si country-liste)

Kjelder

USA-amerikanske countrysongarar